तीसरा कारण यह है कि धर्म और धर्म के तत्व विद्वानों के लिए होते हैं ,साधारण लोगों के लिए होते हैं .जहां पर जाकर जनता अपनी श्रेष्ठ विभूतियों की पूजा करती है. धर्म की आध्यात्मिक पक्ष की चर्चा करते हुए बाबा साहब धर्म का उद्देश्य बताते हैं कि “जो लोगों को परस्पर मिला कर रखें वही धर्म कहा जाता है”. धर्म की यही वास्तविक परिभाषा है .समानता को प्राप्त करने के लिए बाबा साहब द्वारा दो मार्ग बताए गए एक है. प्रथम हिंदू धर्म की सीमा में बने रहना.दूसरा है इस धर्म का परित्याग करना, जो समानता का विरोधी है.यदि हिंदू धर्म के अंदर ही रहकर समानता प्राप्त करना है तो अस्पृश्य और स्पृश्य का भेद मिटाने मात्र से हमारा उद्देश्य सिद्ध नहीं होगा. समानता केवल तभी प्राप्त की जा सकती है जबकि अंतर जातीय विवाह और अंतर जातीय खानपान निर्बाध रुप से हो. पुस्तक के आखरी हिस्से में “स्वयं प्रकाशित बनो”शीर्षक नामक उद्धरण में बाबा साहब द्वारा समस्त आम जनमानस को संदेश देते हुए कहा गया है कि-“इस संबंध में जब की मैं सोच रहा हूं ,मुझे भगवान बुद्ध का वह संदेश स्मरण हो आता है जिसे उन्होंने अपने महापरिनिर्वाण से ठीक पूर्व अपने बौद्ध संघ को दिया था और जिसे महापरिनिर्वाण सुत्त में उद्धृत किया गया है. एक बार भगवान बुद्ध अपनी रुग्णता से उबरने के पश्चात एक वृक्ष के तले विश्राम कर रहे थे .उनके शिष्य आनंद ने उनसे कहा कि भगवान आपको रुग्णता अवस्था और मुदित अवस्था दोनों में देखता आया परंतु आपकी इस बार की रुग्णता के प्रारंभ काल से ही मेरी काया शीशे की भांति भारी हो गई है .मेरे मस्तिष्क को शांति नहीं है मैं धर्म को केंद्रित नहीं कर सकता. फिर भी मुझे धैर्य और संतोष इसमें होता है कि भगवान तब तक परिनिर्वाण को प्राप्त नहीं होंगे जब तक संघ को संदेश नहीं दे देते .भगवान ने उत्तर दिया,आनंद संघ मुझ से क्या अपेक्षा करता है?? बिना कुछ छिपाएं हुए मैंने खुले हृदय से धर्म का उपदेश दे दिया है .तथागत ने कुछ भी छुपाया नहीं है .अस्तु आनंद! दीप की भांति स्वयं प्रकाशित बनो ,धरती की भांति प्रकाश अर्थ आश्रित ना बनो .उपग्रह मत बनो,प्रेम में विश्वास करो,अन्य ऊपर आश्रित मत बनो,सदैव विवेक का सहारा लो .किसी व्यक्ति के प्रति समर्पण मत करो .इस अवसर पर यदि तुम भगवान बुद्ध के इस संदेश को मस्तिष्क में रख लेते हो तो मैं निश्चित हूं ,तुम्हारा निर्णय त्रुटिपूर्ण न होगा………